open-index/open-wikipedia-markdown huggingface dataset:
Airut

**Airut** on juhlamenoissa käytetty avustaja. Airuet kuuluvat vahvasti erityisesti akateemiseen juhlaperinteeseen, esimerkiksi promootioissa ja osakunnilla. Airuet edustavat nuorten ylioppilaiden tärkeää osaa yliopistoyhteisössä.  

Airuita voidaan käyttää ovivartiossa, lippuvartiossa, arvovieraiden saattajina ja vastaavissa kunniatehtävissä. Myös esimerkiksi arvohenkilön pitäessä puhetta tai vaikka virallista muotokuvaa paljastettaessa molemmille puolille voidaan asettaa airuet. 

Suomessa airuen tunnuksena on yleensä silkkinen airutnauha. Yleisin airutnauha on Suomen lipun väreissä oleva sinivalkoinen noin 20 cm leveä silkkinauha. Helsingin yliopiston osakunnilla ja tiedekuntajärjestöillä on airutnauhat omissa väreissään. Näitä käytetään tarpeen mukaan  yliopiston ja osakuntien omissa tilaisuuksissa. Myös muilla järjestöillä on omia airutnauhoja. Esimerkiksi Suomen Sosialidemokraattinen Puolue ja muut työväenpuolueet käyttävät useimmiten paraateissaan airutnauhoina kokopunaisia vastaavia nauhoja.

Airutnauhan tulee aina olla siisti. Airutnauha asetetaan miehillä oikean olkapään yli kulkemaan vasemmalle puolelle rinnan yli noin lantiolle, jossa se solmitaan. Suomen lipun nauhassa valkoinen puoli on ylöspäin. Nauhan päät jäävät vapaasti roikkumaan, mieluiten mahdollisimman tasapituisina.  Naisella nauha sidotaan vasemman olan yli oikealle puolelle. Tällöin kunniavartiossa nainen seisoo oikealla ja mies vasemmalla puolella ovea niin, että nauhoista muodostuu A-kirjain. 

Airutnauhat edellyttävät virallista käytöstä ja siistiä tai juhlapukeutumista. Airutnauhaa käyttävä henkilö ei laula, syö, juo tai kiirehdi nauha päällä. Akateemisissa juhlissa airuilla on usein ylioppilaslakki.

## Lähteet
* 
* 
*
Anni Nykänen

**Anni Nykänen** (s. 29. joulukuuta 1983 Lappeenranta) on Turussa asuva suomalainen sarjakuvataiteilija, kuvittaja ja graafinen suunnittelija. Hänet tunnetaan erityisesti *[[Mummo (sarjakuva)|Mummo]]*-sarjakuvastaan. Nykänen on myös kuvittanut muiden muassa Timo Parvelan, Miina Supisen ja Reetta Niemelän lastenkirjoja.

Nykänen on koulutukseltaan medianomi. Hänen vuodesta 2008 piirtämä ja käsikirjoittama *Mummo* voitti keväällä 2009 Kemin pohjoismaisen sarjakuvakilpailun. Ensimmäinen *Mummo*-albumi ilmestyi Sammakon kustantamana elokuussa 2010. Toinen albumi ilmestyi vuonna 2012, kolmas vuonna 2014 ja neljäs vuonna 2016. Ensimmäiset kolme teosta olivat Sarjakuva-Finlandia-ehdokkaina.

*[[Seura]]*-lehti on julkaissut *Mummoa* sarjakuvastrippeinä vuoden 2010 alusta. Sitä voi lukea myös Nykäsen Mummo-sarjakuvablogissa. Sarjakuva kertoo reippaasta savo-karjalaisesta maailman menoa pohtivasta mummosta. Ensimmäinen albumi on omistettu Nykäsen isomummolle Martalle, joka oli Karjalan evakko.

Näyttelijä-ohjaaja Mikko Kaukolampi dramatisoi ja ohjasi kaksi *Mummo*-sarjakuvaan perustuvaa näytelmää. Syksyllä 2015 *Mummo*-näytelmä avasi Lappeenrannan kaupungin teatterin pienen näyttämön ja kesällä 2016 *Mummoa* esitettiin Kiuruveden maalaiskaupunginteatterissa.

Vuonna 2022 Turkuseura valitsi Nykäsen vuoden kulttuuriturkulaiseksi.

## Teokset
Sarjakuvat:
* 
* 
* 
* *Mummo 4*. Turku: Sammakko, 2016. .
* 
Animaatiot:
* *Mummon taukojumppa*, 01:32, 2016. (piirrosanimoinnin oppilastyö - Turku AMK)

## Lähteet

## Aiheesta muualla
* Anni Nykänen Sammakon sivuilla
* Mummon blogi
* Kukkola, Liisa: Teatteri: Mummoa mahtavampaa ei ole ES.fi 22.11.2015
* Laine, Jukka: Touhukas Mummo ei sammaloidu. Kvaak.fi. 4.3.2012.
* Rantanen, Kimmo: Pois alta, Mummo tulee TS.fi. 31.8.2010.
* Mehtonen, Jenni & Rajala, Anne-Mari: Mummo-sarjakuvan luoja poimii ideoita ympäröivästä maailmasta Yle Uutiset. 7.6.2013.
Eyes of the Insane

**Eyes of the Insane** on yhdysvaltalaisen thrash metal -yhtye Slayerin single yhtyeen vuoden 2006 studioalbumilta Christ Illusion. Kappaleen sanat käsittelevät amerikkalaisen sotilaan henkistä ahdistuneisuutta hänen palattuaan kotiin Irakin sodasta.

## Kappalelista
;EU CD single 1
# ”Eyes of the Insane” (albumiversio)
# ”Eyes of the Insane” (live version)

;EU CD single 2
# ”Eyes of the Insane” (albumiversio)
# ”Cult” (live)
# ”Reborn” (live In New York 1986) (enhanced video)

;7" Värillinen vinyyli
# ”Eyes of the Insane” (albumiversio)
# ”Cult” (live)

## Lähteet
Papunet

**Papunet** (*www.papunet.net*) on vuonna 2001 avattu, saavutettava verkkosivusto henkilöille, jotka tarvitsevat puhetta korvaavia tai tukevia kommunikointimenetelmiä tai joiden on vaikea ymmärtää puhetta, heidän läheisilleen ja vaihtoehtoisista kommunikaatiomenetelmistä tietoa tarvitseville ammattilaisille. Sivustolla jaetaan tietoa puhevammaisuudesta, vuorovaikutuksesta ja kommunikoinnin apuvälineistä sekä tarjotaan erilaisia materiaaleja kommunikoinnin tukemiseen. Papunetin kautta myös tiedotetaan puhevammaisten ihmisten oikeuksista ja mahdollisuuksista.

Papunet pyrkii vaikuttamaan siihen, että yhä useammat toimijat – erityisesti julkiset toimijat – tuottaisivat saavutettavia selkokielisiä verkkopalveluita. Papunet tarjoaa ohjeita saavutettavien verkkopalveluiden toteuttamiseen, arvioi verkkosivujen selkokielisyyttä yhdessä Selkokeskuksen kanssa sekä kouluttaa ja konsultoi saavutettavuudesta.

Papunet on osa Kehitysvammaliittoa. Toiminnan päärahoittaja on Sosiaali- ja terveysjärjestöjen avustuskeskus. Papunetin oma YouTube-kanava on nimeltään *Paputuubi*.

## Lähteet

## Aiheesta muualla

*Papunet YouTubessa
Rodrigo Laviņš

**Rodrigo Laviņš** (s. 3. elokuuta 1974 Riika, Latvian SNT, Neuvostoliitto) on entinen latvialainen jääkiekkopuolustaja, joka päätti uransa keväällä 2016 HK Kurbadsin joukkueessa Latvian pääsarjassa. Kaudella 2018-2019 hän pelasi vielä neljä ottelua Latvian 2-tasolla Marupen joukkueessa. Vuosina 2008-2014 Lavins pelasi 206 ottelua  KHL-joukkue Dinamo Riian joukkueessa . Laviņš on kahden-suunnan puolustaja, joka erottuu kuitenkin puolustustaidoillaan. Hänellä on hyvä pelinäkemys, mutta ailahtelee. Maajoukkueessa Lavins pelasi vuoden 1992 C-ryhmän MM-kisoista lähtien. Viimeiset maajoukkuepelinsä hän pelasi vuoden 2014 MM-turnauksessa. Kaikkiaan hän pelasi 12 MM-kisat ja kolmet olympiakisat Latvian maajoukkueessa.

Rodrigo Lavinsin poika Martins Lavins on myös jääkiekkoilija ja on edustanut Latviaa nuorisomaajoukkueissa. Martins Lavins siirtyi kaudeksi 2021–2022 pelaamaan Yhdysvaltoihin High School sarjaan.

## Lähteet
*
Fred Hawkins

**Fred Hawkins** (3. syyskuuta 1923 Antioch, Illinois – 6. joulukuuta 2014 Sebring, Florida) oli yhdysvaltalainen golfaaja, joka oli PGA Tour -pelaajana 1940-luvulta 1960-luvulle. Hän voitti Oklahoma City Openin vuonna 1956 ja New Mexico Openin 1961. Parhaana sijoituksenaan major-turnauksessa hän ylsi Doug Fordin kanssa jaetulle toiselle sijalle The Masters Tournamentissa 1958; turnauksen voitti Arnold Palmer. Hawkins pelasi Ryder Cup -joukkueessa vuonna 1957. Vuosina 1980–1991 hän kilpaili Senior PGA Tourissa (nykyinen Champions Tour).

Hawkins syntyi Antiochissa Illinoisissa, mutta asui suuren osan uransa ajasta El Pasossa Texasissa. Hänen myöhempi kotipaikkansa oli Floridan Sebring. Hän opiskeli Illinoisin yliopistossa Urbana–Champaignissa ja Texasin yliopistossa El Pasossa (silloin vielä Texas State School of Mines and Metallurgy).

## Lähteet
Nichola Burley

**Nichola Burley** (s. 1986 Harehills) on brittiläinen näyttelijä. Hän on näytellyt muun muassa elokuvissa *[[Born Equal]]*, *[[Love And Hate]]* ja *[[Street Dance 3D]]*.

## Lähteet
Bernd Weikl

**Bernhard (Bernd) Weikl** (s. 29. heinäkuuta 1942 Wien) on itävaltalainen oopperalaulaja (baritoni), joka on tullut tunnetuksi varsinkin rooleistaan Richard Wagnerin oopperoissa. Hän opiskeli Mainzissa sekä Hannoverissa ja teki oopperadebyyttinsä Ottakarin roolissa *[[Taika-ampuja]]ssa* vuonna 1968. Vuosina 1970–1973 hän esiintyi Düsseldorfin oopperassa. 

Salzburgin festivaaleilla Weikl debytoi vuonna 1971 Melotin roolissa oopperassa *[[Tristan ja Isolde]]*. Bayreuthin musiikkijuhlilla hän esiintyi ensimmäistä kertaa Wolframina *[[Tannhäuser]]issa* 1972, Covent Gardenissa Figarona *[[Sevillan parturi]]ssa* 1975 ja Metropolitan-oopperassa Wolframina 1977.

Weikl on tulkinnut *[[Nürnbergin mestarilaulajat|Nürnbergin mestarilaulajien]]* Hans Sachsin roolin kaikissa maailman merkittävissä oopperataloissa. Kaikkiaan hänellä on ollut yli 120 roolia, joihin on Wagner- ja Rossini-roolien lisäksi sisältynyt osia muiden muassa W. A. Mozartin, Pjotr Tšaikovskin, Gaetano Donizettin, Giuseppe Verdin, Johann Strauss II:n, Claude Debussyn, R. Straussin, Hans Pfitznerin ja Georges Bizet’n teoksissa.

Weiklin levyttämien teosten joukossa ovat olleet *[[Carmina Burana (Orff)|Carmina Burana]]*, *[[Lepakko (operetti)|Lepakko]]*, *[[Lentävä hollantilainen]]*, *Taika-ampuja*, *[[Jumalten tuho]]*, *[[Lohengrin]]*, *Nürnbergin mestarilaulajat*, *[[Parsifal (ooppera)|Parsifal]]*, *[[Il segreto di Susanna]]* ja *[[Tiefland]]*. James Levinen johtama *Jumalten tuhon* levytys sai parhaan oopperalevytyksen Grammy-palkinnon vuonna 1992.
Vantaankosken seurakunta

**Vantaankosken seurakunta** on Suomen evankelisluterilaiseen kirkkoon kuuluva seurakunta Länsi-Vantaalla. Se on osa Vantaan seurakuntayhtymää, johon kuuluu kaikkiaan seitsemän seurakuntaa: Korso, Rekola, Hakunila, Tikkurila, Hämeenkylä, Vanda svenska församling ja Vantaankoski. Vantaankosken kirkkoherrana toimii Hans Tuominen.

Vuoden 2024 lopussa Vantaankosken seurakuntaan kuului 25&nbsp;882 jäsentä, mikä oli 42,2 prosenttia alueen asukkaista. Seurakunnan alueeseen kuuluvat Kaivoksela, Myyrmäki, Martinlaakso sekä Kivistö ja Seutula ympäristöineen.

## Historiaa
Vantaankosken seurakunta on perustettu 1. tammikuuta 1966 erottamalla se Tikkurilan seurakunnasta, jonka nimi oli tuolloin *Helsingin pitäjän suomalainen seurakunta*. Sen nimi oli Vantaan seurakunta 1.1.1966–16.3.1972. Helsingin maalaiskunnan muututtua Vantaan kauppalaksi 1972 vain Länsi-Vantaan käsittäneen seurakunnan nimi muutettiin. Vuonna 1985 siitä erotettiin Hämeenkylä omaksi seurakunnakseen. 

## Toimintamuodot

### Jumalanpalvelukset
Myyrmäen kirkossa pidetään messu joka sunnuntai klo 10. Lisäksi messuja on Kivistön kirkossa ja Seutulan kappelissa. Kerran kuussa Myyrmäen kirkossa on kaksikielinen (suomi-englanti) Ystävämessu - Friendship Mass.

### Lapsille ja perheille
Vantaankosken seurakunta tarjoaa viikkotoimintaa eri ikäisille lapsille perhekahviloissa, muskareissa ja koululaisten iltapäiväkerhoissa. Lisäksi seurakunta kutsuu perheitä mukaan perhekirkkoihin, retkille ja tapahtumiin.

### Alakouluikäisille
Alakouluikäisille (7–13-vuotiaille) tytöille ja pojille järjestetään erilaisia harrastekerhoja sekä leirejä ja retkiä.

### Nuorille
Nuorten toimintamuotoja ovat nuortenillat, nuorten messut, leirit, rippikoulu ja isoskoulutus.

### Partio
Seurakunta toimii yhteistyössä alueen partiolippukuntien kanssa.

### Nuorille aikuisille
Kivistön kirkkoa kehitetään erityisesti nuorten perheiden toimintakeskukseksi.

### Aikuisille
Vantaankosken seurakunnan pienryhmien teemoja ovat mm. Raamattu, kirjoittaminen, rukous ja lähetystyö. Lisäksi järjestetään seniorikerhoja ja Olotila-kahviloita. Musiikkia voi harrastaa kuoroissa ja Sonus-käsikelloyhtyeessä. 

### Diakonia
Seurakunnan diakonia voi tukea elämän- ja talouden hallintaa. Voit tulla keskustelemaan tai hakemaan apua. Myyrmäen kirkolla järjestetään maksuttomia ruokailuja. 

## Kirkot ja toimitilat
Vantaankosken seurakunnan pääkirkko on vuonna 1984 valmistunut Myyrmäen kirkko, joka on tunnetun suomalaisen arkkitehdin Juha Leiviskän suunnittelema. Seurakunnan käytössä on myös Kivistön kirkko (valm. 1967) ja Seutulan kappeli (1925) sekä Kaivosristin seurakuntakoti. Seurakunnan kirkkoherranvirasto sijaitsee Myyrmäen kirkossa. Kaivokselan kirkko paloi tuhopoltossa 2006.

## Papisto
Seuraavat henkilöt ovat toimineet Vantaankosken seurakunnan kirkkoherroina:
* 1968–1971: Aimo Haavisto
* 1971–1998: Juhani Kopposela
* 1998–2011: Jaakko Simojoki
* 2011–2022: Hannu Pöntinen
* 2023→ Hans Tuominen

## Katso myös
* Uskonto Vantaalla
* Vantaan seurakunnat
* Myyrmäen helluntaiseurakunta

## Lähteet

## Aiheesta muualla
*Vantaankosken seurakunta
*Suomen evankelis-luterilainen kirkko
Vuorio

**Vuorio** tai **Wuorio** on suomalainen sukunimi, joka on muun muassa seuraavilla henkilöillä:

* Anelma Vuorio (1906–1983), kirjailija
* Anssi Vuorio (s. 1965), Palvelualojen ammattiliiton varapuheenjohtaja
* Antero Vuorio (1920–2013), kirjailija
* Eero Vuorio (s. 1948), molekyylibiologian professori
* Eero Vuorio (1925–2006), pesäpalloilija
* Eetu Vuorio (1892–1949), virkamies, näennäistieteellinen kirjailija
* Emil Vuorio (s. 2005), jääkiekkomaalivahti
* Esko Vuorio (1933–2024), yritysjohtaja ja kauppaneuvos
* Hannu Vuorio (1941–2025), kirjailija
* Jaana Vuorio, Maahanmuuttoviraston ent. ylijohtaja
* Juha Vuorio (s. 1961), koripalloilija ja televisiotuottaja
* Lotta Vuorio, jalkapalloerotuomari
* Maria Vuorio (s. 1954), kirjailija
* Mikael Vuorio (s. 1984), jääkiekkomaalivahti
* Osmo Vuorio (1909–1979), yrittäjä ja tekstiiliteknologian professori
* Otto Vuorio (1886–1932), kirjailija
* Pasi Vuorio, punkmuusikko
* Pentti Vuorio (1930–2022), *Etelä-Suomen Sanomien* päätoimittaja ja tietokirjailija
* Pentti Vuorio (1935–2018), kuvataiteilija
* Pertti Vuorio (s. 1944), insinööri ja yritysjohtaja, viestintäneuvos
* Rainer Vuorio (ent. *Forsberg*, 1856–1916), varatuomari, hovineuvos ja tenorilaulaja
* Sulo Vuorio (1916–1952), jääpalloilija
* Susanna Vuorio (s. 1977), taidemaalari
* Svantte Vuorio (1890–1971), Sosialistisen työväen ja pienviljelijöiden eduskuntaryhmän kansanedustaja
* Tuomas Vuorio (s. 1983), rumpali ja markkinointijohtaja
* Veeti Vuorio (s. 1996), jääkiekkoilija
* Ville Vuorio (s. 1991), rockmuusikko ja elokuvakriitikko
* Vilma Vuorio, näyttelijä
* Väinö Vuorio (1895–1929), poliitikko ja toimittaja

### Muodossa Wuorio
* Mary A. Wuorio (1924–1988), päätoimittaja ja sarjakuvien suomentaja
* Otto Wuorio (1887–1964), rakennus- ja urheilualan vaikuttaja, liikemies, yritysjohtaja ja teollisuusneuvos
* Salomo Wuorio (1857–1938), koristemaalari, teollisuusneuvos
Angel Pena

**Angel Pena**  on venezuelalainen lentopalloilija, joka pelasi kaudella 2010–2011 Suomessa lentopallon mestaruusliigassa, Muuramen Lentopallon riveissä. Pena esiintyi Muurlen riveissä jo kaudella 2009–2010, jolloin hän voitti Mestaruusliigan pistepörssin ja hänet valittiin myös liigan parhaaksi ulkomaalaispelaajaksi. 

Penan avauskausi Suomessa Muurlen riveissä oli nappisuoritus, sillä pistepörssin voiton lisäksi hän vei nimiinsä pistekeskiarvo-, plus/miinus- ja hyökkäyspistetilastot. Lisäksi Pena voitti Iltasanomien tähtikisan.

Pena on pelannut urallaan myös baseball-ammattilaisena. Hän oli vuoden verran baseball-ammattilainen kotimaassaan Venezuelassa. Syy tähän oli se, että lentopallo ei ottanut onnistuakseen, joten mies kokeili lajivaihtoa entiseen nuoruuden harrastuksensa. 

Pena lopetti uransa 2016/2017 kauteen bulgarialaisessa Vencedores de cojedes seurassa.

Pena voitti urallaan kolme mestaruutta. Kertaalleen Argentiinan liigan, kertaalleen Venezuelan liigan ja kertaalleen Argentiinalisen turnauksen Super 8. Pena pelasi urallaan yhteensä 10 seurassa. Kolmeen kertaan Suomessa, kerran Argentiinassa, kerran Kreikassa ja 5kertaa Venezuelassa.

## Seurat

* 2006–2007 Orestiada (GRE)
* 2007–2009 UPCN (ARG)
* 2009-2010 Saarijärven Pullistus(FIN)
* 2009-2011 MuurLe(FIN)
* 2011-2012 Magicos Del Caracas(VEN)
* 2011-2012 Huracanes de Bolivar (VEN)
* 2012-2013 Pohjois-Karjalan Liiga-Riento (FIN)
* 2013-2014 Vikingdos de Miranda (VEN)
* 2014-2016 Bucaneros de La Guaira (VEN)
* 2016-2017 Vencedores de cojedes (VEN)
Jack Johnson

**Jack Johnson** -nimisiä henkilöitä:

* Jack Johnson (1878–1946), yhdysvaltalainen nyrkkeilijä
* Jack Johnson (s. 1975), yhdysvaltalainen laulaja-lauluntekijä ja surffaaja
* Jack Johnson (s. 1987), yhdysvaltalainen jääkiekkoilija.
Ežerėlis

**Ežerėlis** on Liettuan lounaisosassa, Kaunasin läänissä sijaitseva kaupunki. Se on osa Kaunasin kunnallispiiriä. Ežerėlis sijaitsee 25 kilometriä länteen Kaunasista. Liettuan kaupungeista se on yksi nuorimpia; se syntyi Ežerėlisin suoalueella aloitetun turveteollisuuden myötä. Vuonna 2010 kaupungin väkiluku oli 1 960 asukasta.

## Lähteet
Naurutrogoni

**Naurutrogoni** (*Trogon melanocephalus*) on trogonien heimoon kuuluva keskiamerikkalainen lintulaji. Sen esiintymisalue käsittää Keski-Amerikan Atlantin-puoleista rannikkoa Kaakkois-Meksikosta Pohjois-Guatemalaan, Belizeen ja Pohjois-Hondurasiin sekä Tyynenmeren puoleista rannikkoa El Salvadorissa, Nicaraguassa ja Pohjois-Costa Ricassa. John Gould kuvaili lajin holotyypin Tamaulipasista Meksikosta vuonna 1836.

## Lähteet
EcuRed

**EcuRed** on Kuuban kommunistisen hallinon perustama espanjankielinen Wikipediaa jäljittelevän tietosanakirjaprojekti, joka julkaistiin joulukuuta 2010 sisältäen lähes 20 000 artikkelisivua. Sivusto ei ole myöskään kaupallinen. 

EcuRed ei ilmoita olevansa puolueeton vaan se ilmoittaa lähtökohdakseen dekolonisaation. Sen muokkaajien on oltava rekisteröityneitä ja ylläpidon hyväksymiä. 

## Lähteet

## Aiheesta muualla
*EcuRed
Gabriela Svobodová

**Gabriela Svobodová-Sekajová** (s. 27. helmikuuta 1953 Kremnica) on Tšekkoslovakiaa edustanut kilpauransa lopettanut hiihtäjä ja olympiamitalisti. Hän edusti seuratasolla Ruda Hvezda i ZKL Brno -seuraa. Svobodová osallistui olympialaisiin vuosina 1976&ndash;1984 ja voitti yhden mitalin, hopeaa viestistä Sarajevon kisoista 1984. Falunin MM-kisoissa 1974 hän kuului pronssia saaneeseen Tšekkoslovakian viestijoukkueeseen. Hänen paras sijoituksensa maailmancupissa oli toinen sija, jonka hän sai Furtwangenin osakilpailusta 1982. 

Svobodován tytär on ampumahiihtäjä Gabriela Soukalová.

## Lähteet
Gelgaudiškis

**Gelgaudiškis** on Liettuan itäisessä osassa, Marijampolėn läänissä ja Niemen-joen eteläpuolella sijaitseva kaupunki. Vuonna 2010 kaupungin väkiluku oli 1 878 asukasta. Se on osa Šakiain kunnallispiiriä. Kunnallispiirin hallinnollinen keskus Šakiai sijaitsee 15 kilometriä Gelgaudiškisista pohjoiseen.

## Lähteet
Matt Greene

**Matt Greene** (s. 13. toukokuuta 1983 Grand Ledge, Michigan) on yhdysvaltalainen ammattilaisjääkiekkoilija, pelipaikaltaan puolustaja. Hän edustaa NHL-seura Los Angeles Kingsiä. Greene on tällä hetkellä joukkueensa varakapteeni.

## Ura
### NHL-ura
Greene sai NHL-varauksen vuonna , kun Edmonton Oilers varasi hänet numerolla 44 varaustilaisuuden toisella kierroksella. Hän pelasi tuolloin WCHA-joukkue University of North Dakotassa. Greene edusti Edmontonia kolme kautta tehden 151 ottelussa 13 tehopistettä (1+12). Hän teki uransa ensimmäisen ja ainoan maalinsa Edmontonin paidassa 15. joulukuuta Minnesota Wildiä vastaan, jonka Oilers lopulta voitti 3–1. Green ja hänen joukkuetoverinsa Jarret Stoll vaihdettiin Los Angeles Kingsiin 29. kesäkuuta 2008 Kings-puolustaja Ľubomír Višňovskýyn. 8. lokakuuta Greene nimettiin joukkueensa varakapteeniksi ja 9 päivää myöhemmin 17. lokakuuta hän teki 5 vuoden jatkosopimuksen Kingsien kanssa. Greene voitti Stanley Cupin Kingsissä kaudella 2011–2012.

### Maajoukkue
Greene on edustanut Yhdysvaltoja jääkiekon maailmanmestaruuskilpailujen A-sarjassa kolmena vuonna, 2007, 2008, ja 2010.

## Tilastot

## Lähteet
*http://www.nhl.com/ice/player.htm?id=8470121
*
*
Nyrkkeilyn sarja 67 kg kesäolympialaisissa 1952

Nyrkkeilyn 67 kg sarjaan Helsingin olympiakisoissa osallistui 29 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-welterweight.html
Felix Rossignol

**Felix** ("Rollie") **Rossignol** (s. 18. lokakuuta 1921 Edmundston, New Brunswick) oli kanadalainen jääkiekkoilija, pelipaikaltaan oikea laitahyökkääjä. Hän pelasi vuosina 1943–1946 NHL-tasolla yhteensä neljätoista peliä Detroit Red Wings - ja Montreal Canadiens -seuroille.

## Lähteet
Kudirkos Naumiestis

**Kudirkos Naumiestis** on Liettuan lounaisosassa, Marijampolėn läänissä sijaitseva kaupunki. Se on osa Šakiain kunnallispiiriä. Šakiai sijaitsee 25 kilometriä lounaaseen Kudirkos Naumiestisistä. Vuonna 2010 kaupungin väkiluku oli 1&nbsp;911 asukasta.

## Lähteet
Skaudvilė

**Skaudvilė** on Liettuan itäisessä osassa, Tauragėn läänissä sijaitseva kaupunki. Se on osa Tauragėn kunnallispiiriä. Skaudvilė sijaitsee 26 kilometriä koilliseen Tauragėsta. Vuonna 2010 kaupungin väkiluku oli 1 883 asukasta.

## Lähteet
Sitruunatrogoni

**Sitruunatrogoni** (*Trogon citreolus*) on trogonien heimoon kuuluva Meksikon kotoperäinen lintu. Se elää maan Tyynenmeren puoleisella rannikolla ja tasangoilla Sinaloasta Oaxacaan ja Chiapasiin. John Gould kuvaili lajin holotyypin Meksikosta vuonna 1835.

## Lähteet
Stephen Griffiths

**Stephen ”Crossbow Cannibal” Griffiths** (s. 24. joulukuuta 1969) on brittiläinen sarjamurhaaja.

Griffiths murhasi kesien 2009 ja 2010 välillä kolme naista, jotka olivat seksityöntekijöitä. Murhissa on paljon samaa kuin Bret Easton Ellisin kirjoittamassa romaanissa *[[Amerikan Psyko]]*. Kuten kirjan päähenkilö, myös Griffiths saalisti seksityöntekijöitä, eli kaksoiselämää ja omien sanojensa mukaan jopa söi uhrejaan. Griffiths eli näennäisen normaalisti. Hän opiskeli kriminologiaa ja teki tutkimusta 1800-luvulla Bradfordissa tapahtuneista surmista. Griffithsin murhaamat naiset olivat iältään 31-, 36-, ja 43-vuotiaita. Griffiths jäi kiinni toukokuussa 2010 talonmiehen katsottua rutiininomaisesti viimeisen viikon nauhoitukset.

## Murhat

Murhiin liittyvästä kannibalismista poliisi ei ole löytänyt todisteita, mutta uskoo Griffithsin sanaan. Uhreja on mahdollisesti enemmän. Kuulusteluissa Griffiths nosti kuusi sormea pystyyn, kun häneltä kysyttiin uhrien lukumäärää. Hän ei kuitenkaan ole suostunut kertomaan kolmesta mahdollisesta muusta tapauksesta mitään. 

Poliisi löysi miehen asunnosta muun muassa kaikkien kolmen uhrin verta ja lukuisia kirjoja sarjamurhaajista. Iltapäivälehdistön käyttämän lempinimen ”Varsijousikannibaali” hän sai lausuttuaan sen ensimmäisessä oikeusistunnossa kun hänen nimeään kysyttiin.

Jotkut psykologit uskovat, että surmaajan toiminta valvontakameroineen, videoineen ja oikeussalifarsseineen oli yksi motiivi teoille. Hän halusi kuuluisaksi.

#### Suzanne Blamires

36-vuotiasta Suzanne Blamiresia Griffiths jahtasi porraskäytävässä ja ampui tätä takaraivoon varsijousella. Surman jälkeen mies kääntyi kohti turvakameraa ja näytti keskisormea. Nauhalla näkyy, miten hän raahaa ruumiin pois käytävästä.

Makaaberi näytelmä ei päättynyt tähän. Hetkeä myöhemmin Griffith palasi käytävään ja skoolasi juomatölkillä kameralle.

#### Shelley Armitage

Shelley Armitagen, 31, surman Griffiths kuvasi matkapuhelimella ja kadotti sen junaan. Puhelin oli myyty kahdesti ennen kuin poliisi löysi sen. Video oli yhä tallessa ja yksi vanhemmista etsivistä kuvaili sen sisältöä karmivimmaksi, mitä hän on koskaan nähnyt. Armitagen selkäranka löytyi joesta, samasta kuin Blamiresinkin jäänteet.

#### Susan Rushworth

Kolmannen uhrin tapaus on mystisempi. Ainoa todiste, joka sitoo Griffithsin 43-vuotiaan Susan Rushworthin murhaan ovat kylpyhuoneesta löydetyt verijäljet. Ruumista ei ole toistaiseksi löydetty.

## Tuomio

Griffiths tuomittiin joulukuussa 2010 elinkautiseen vankeuteen. Rangaistus on niin sanottu *[[Elinkautinen vankeus#Euroopan_maissa|whole life tariff]]* -tuomio, eli Griffiths viettää vankeudessa loppuelämänsä.

Vankeutensa aikana Griffiths on yrittänyt itsemurhaa useasti. Lisäksi hän aloitti Wakefieldin vankilassa lähes 10 kuukautta kestäneen nälkälakon, minkä aikana hänen painonsa putosi 80 kilosta 40 kiloon.

## Lähteet

## Aiheesta muualla

*Crossbow Cannibal given life term for Bradford murder BBC News Bradford 21.12.2010
* "Varsijousikannibaali" myönsi kolme raakaa murhaa Iltalehti 21.12.2010
Latvustrogoni

**Latvustrogoni** (*Trogon viridis*) on trogonien heimoon kuuluva eteläamerikkalainen lintulaji. Sen esiintymisalue ulottuu Panaman Atlantin-puoleisesta länsiosasta Kolumbiaan, Länsi-Ecuadoriin, Peruun ja Pohjois-Boliviaan sekä Venezuelaan, Guyanaan, Surinameen, Ranskan Guayanaan ja Brasilian itäosiin (Maranhão, Pohjois-Mato Grosso, Alagoas, ja Bahiasta São Pauloon). Lajista tunnetaan kaksi alalajia. Carl von Linné kuvaili lajin holotyypin Cayennesta vuonna 1766.

## Lähteet
Schönwald im Schwarzwald

**Schönwald im Schwarzwald** on kunta Schwarzwaldissa Baden-Württembergin osavaltiossa Saksassa. Kunnassa oli 2&nbsp;613 asukasta kesäkuun 2022 lopussa. Schönwald im Schwarzwaldin pormestari on Christian Wörpel. Käkikello sai alkunsa kylässä vuonna 1737.

Schönwald im Schwarzwaldissa ovat syntyneet muun muassa ampumahiihtäjä Simone Hauswald ja painonnostaja Georg Miske. Schönwald im Schwarzwaldin ystävyyskunta on ranskalainen Bourg-Achard.

## Lähteet

## Aiheesta muualla

* Kunnan verkkosivut 
* Tietoa Schönwald im Schwarzwaldista (Arkistoitu versio)
Sinirintatrogoni

**Sinirintatrogoni** (*Trogon bairdii*) on trogonien heimoon kuuluva keskiamerikkalainen lintu. Sen esiintymisalue käsittää Costa Rican ja Panaman Tyynenmeren puoleista rannikkoa. George Newbold Lawrence kuvaili lajin holotyypin San Mateosta Costa Ricasta vuonna 1868.

## Lähteet
Carmacks

**Carmacks** on kylä, joka sijaitsee vuoristoisessa Luoteis-Kanadassa harvaan asutun Yukonin provinssin keskiosissa Klondiken alueella. Kylä on Yukonjoen rannalla. Alueella on kaivostoimintaa ja siellä kaivetaan muun muassa hiiltä, kuparia ja kultaa. Asukkaita Carmacksissa on 493 (2016) ja sen pinta-ala on 36,9 neliökilometriä.

## Lähteet
Viiksiväijy

**Viiksiväijy** (*Myiodynastes chrysocephalus*) on Keski- ja Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan viiksiväijy on 20&ndash;22&nbsp;cm. Laji on selästään oliivinvihreä ja siivet ovat harmahtavat. Eteläisillä alalajeilla *M. c. chrysocephalus* ja *M. c. minor* on siivissä selkeä punaruskea reunus, joka on nimilajilla kapeampi. Päästään laji on tumman harmaa lukuun ottamatta valkoisia silmäkulma- ja viiksijuovia. Rinnastaan ja vatsastaan viiksiväijy on keltainen ja rinnassa on oliivinvärisiä juovia. Ulkonäöltään viiksiväijy muistuttaa naamioväijyä, mutta eroaa viiksijuoviensa ja rinnan raidoituksen perusteella.

## Levinneisyys ja elinympäristö
Viiksiväijyä tavataan Panaman itäosista ja Etelä-Amerikassa Andeilta Venezuelasta Argentiinan pohjoiskärkeen. Linnun elinympäristöä ovat kosteat vuoristometsät ja metsien pensaikkoiset reunamaat. Viiksiväijyn elinympäristöt sijaitsevat yleensä 1&nbsp;000&ndash;2&nbsp;500 metrin korkeudella merenpinnasta.

Viiksiväijyt liikkuvat yleensä yksin tai pareittain ja liittyy joskus sekaparviin. Ravintonaan lintu käyttää hyönteisiä ja hedelmiä. Lajin pesimäkausi kestää tammikuusta kesäkuulle. Viiksiväijyn sammalpesä sijaitsee puun tai kallion kolossa ja se voi pesiä myös tienvarsien kallioleikkauksissa. Naaras munii kaksi kermanvalkeaa punaruskeapilkullista munaa.

## Lähteet
Stephan Keppler

**Stephan Keppler** (s. 1. helmikuuta 1983) on saksalainen alppihiihtäjä.

Kepplerin ensimmäinen kilpailu alppihiihdon maailmancupissa oli Garmisch-Partenkirchenin syöksylaskussa 22. helmikuuta 2003. Ensimmäisen pistesijansa hän saavutti samassa paikassa tammikuussa 2006 oltuaan syöksylaskussa 21:s. Ensimmäisen palkintokorokepaikkansa Keppler saavutti Val Gardenan supersuurpujottelussa joulukuussa 2010 oltuaan toinen.

Val d'Isèren MM-kisoissa 2009 Keppler sijoittui 24:nneksi supersuurpujottelussa, 15:nneksi syöksylaskussa ja 20:nneksi superalppiyhdistetyssä. Vancouverin olympialaisissa 2010 Keppler oli superalppiyhdistetyssä ja syöksylaskussa 24:s.

## Lähteet
Kuulen laulun

**Kuulen laulun** on laulaja Riki Sorsan CD-single vuodelta 2002. Mukana on Leirinuotio-orkesteri. Levyn on kustantanut Edel Records Finland.

Singlellä on yksi irlantilaisvaikutteinen kappale, jonka sävellyksen ja sovituksen on tehnyt singlen tuottajanakin toiminut Ari Sunell. Sanat ovat Sunellin ja Riki Sorsan. Sanoituksessa kerrotaan siitä, miten musiikin vapauttava ja kohottava voima on vaikuttanut kertoja-minään lapsesta lähtien ja kuinka hän ei vaihtaisi musiikkia maalliseen hyvään. Musiikki vie ihmisen lähemmäksi Jumalaa ja on ihmisiä yhdistävä yhteinen kieli, joka auttaa näkemään maailman kauniimpana paikkana.

Singlen luettelotunnus on FIARA0200109 ja sen oikeudet omistaa Saarnipuu Kustannus Oy / Edel Records Finland Oy.

Kannen ulkoasun on suunnitellut Tapsa Rantanen Private Eye -yhtiöstä. Singlejä on valmistanut Saksassa Optimal Media Production.

## Leirinuotio-orkesteri

* Riki Sorsa – laulu
* Marko Haapalainen – lyömäsoitinohjelmointi
* Petri Asiala – basso
* Ari Sunell – kitarat, koskettimet, mandoliini, buzuki, laulu
* Markus Lampela – uillean pipes, tinapillit

## Lähteet

* Riki Sorsan CD-single *Kuulen laulun* (Edel Records Finland 0141275AXR, 2002)
This Independence

**This Independence** on lauluyhtye The Manhattan Transferin maxi-single vuodelta 1983. Kyseessä on diskomiksaus. Kääntöpuolen kappale "The Night That Monk Returned to Heaven" puolestaan on Thelonious Monkille omistettu muistokappale.

Levyn on kustantanut Atlantic Recording Corp. Yhdysvalloissa ja WEA International muualla. Tuottajana on toiminut Richard Rudolph yhteistyössä yhtyeen kanssa.

Euroopassa singlejä on valmistanut ja levittänyt milanolainen WEA Italiana S.p.A., joka on osa Warner Communications -yhtiötä. Tämän painoksen kannen on valmistanut niin ikään milanolainen Grapyche Magica. Kansikuvassa on LP-levy.

## Kappaleet
#
#

## Lähteet
* The Manhattan Transfer s. *This Independence* (Atlanctic 78 6981-0, 1983)
Helsingfors Bobollklubb

**Helsingfors Bobollklubb** oli vuonna 1932 perustettu helsinkiläinen ruotsinkielinen pesäpallon erikoisseura. Bobollklubb toimi vuodesta 1908 vuoteen 1931 Kiffenin nimellä, jonka aikana se osallistui kahdesti pesäpallon SM-kilpailuihin vuosina 1929 ja 1930. Bobollklubb jatkoi seuran perinteitä ruotsinkielisenä seurana ja pelasi parhaimmillaan valtakunnansarjassa.

## Katso myös
* Kiffen

## Lähteet
Alankotrogoni

**Alankotrogoni** (*Trogon curucui*) on trogonien heimoon kuuluva eteläamerikkalainen lintu. Sen esiintymisalue käsittää Andien itäpuolta Kolumbiasta Brasiliaan, Itä-Boliviaan, Paraguayhin ja Pohjois-Argentiinaan. Lajista tunnetaan kolme alalajia. Carl von Linné kuvaili lajin holotyypin Brasiliasta vuonna 1766.

## Lähteet
Liusketrogoni

**Liusketrogoni** (*Trogon surrucura*) on trogonien heimoon kuuluva eteläamerikkalainen lintu. Sen esiintymisalue käsittää Brasilian itäisen keskiosan ja lounaisosan, Paraguayn itäosan, Argentiinan koillisosan ja mahdollisesti osan Uruguaysta. Lajista tunnetaan kaksi alalajia. Louis Jean Pierre Vieillot kuvaili lajin holotyypin Paraguaysta vuonna 1817.

## Lähteet
Pikkutrogoni

**Pikkutrogoni**, aikaisemmalta nimeltään **ampiaistrogoni** (*Trogon violaceus*) on trogonien heimoon kuuluva amerikkalainen lintu. Sen esiintymisalue ulottuu Meksikon etelä- ja itäosista Keski-Amerikkaan sekä Etelä-Amerikan pohjoisosaan Ecuadoria, Perua sekä Boliviaan ja Brasiliaan kuuluvaa Amazonian aluetta myöten. Lajista tunnetaan kuusi alalajia. Johann Friedrich Gmelin kuvaili lajin holotyypin Surinamesta vuonna 1788. Pikkutrogoni valtaa pesäkseen puussa sijaitsevan paperimaisen ampiaispesän, jonka asukkaat se ensin syö.

## Lähteet
Vuoritrogoni

**Vuoritrogoni** (*Trogon mexicanus*) on trogonien heimoon kuuluva amerikkalainen lintu. Sen esiintymisalue ulottuu Meksikon luoteisosasta etelään Guatemalan ja Hondurasin eteläosiin sekä El Salvadorin pohjoisosaan. Lajista tunnetaan kaksi alalajia. William John Swainson kuvaili lajin holotyypin Meksikon Temascáltepecista vuonna 1827.

## Lähteet
Franz Lederer (jalkapallovalmentaja)

**Franz Lederer** (s. 25. marraskuuta 1963) on itävaltalainen jalkapallovalmentaja ja entinen pelaaja. 
## Ura

Lederer edusti omalla pelaajaurallaan SV Mattersburgia, jossa on toiminut sittemmin valmennustehtävissä. Hänestä tuli vuonna 2002 Werner Gregoritschin apuvalmentaja. Hän oli aiemmin luotsannut SC Wiesenin ja FC Marzin amatöörijoukkueita. Yhdessä Gregoritschin kanssa Lederer nosti SV Mattersburgin Bundesliigaan kauden 2002–2003 päätteeksi. 

Marraskuussa 2004 Ledereristä tuli SV Mattersburgin päävalmentaja turkkilaisen Muhsin Ertuğralin saatua potkut tehtävistään. Hänen johdollaan SV Mattersburg sijoittui kaudella 2006–2007 liigassa kolmanneksi, mikä on joukkueen paras saavutus. Lisäksi hän luotsasi seuran kahdesti (2006 ja 2007) Itävallan cupin loppuotteluun. Ledererin pitkä ura Mattersburgin peräsimessä päättyi lopulta kauteen 2012/13, kun joukkue jäi Bundesliigan viimeiseksi ja putosi sarjasta. Lokakuussa 2013 hän palasi jälleen seuran valmentajaksi, mutta väistyi tehtävistään jo saman vuoden joulukuussa. 

## Lähteet

## Aiheesta muualla

* Das Profil von Franz Lederer
Kaunotrogoni

**Kaunotrogoni** (*Trogon elegans*) on trogonien heimoon kuuluva amerikkalainen lintu.

Kaunotrogonin esiintymisalue ulottuu Yhdysvaltain eteläosista (Arizonan eteläosasta ja New Mexicon luoteisosasta) Meksikoon, Guatemalaan, El Salvadoriin, Hondurasiin, Nicaraguaan ja Costa Ricaan. Lajista tunnetaan neljä alalajia. John Gould kuvaili lajin holotyypin Guatemalasta vuonna 1834.

## Lähteet
Käkitrogoni

**Käkitrogoni** (*Trogon collaris*) on trogonien heimoon kuuluva amerikkalainen lintu.

Sen esiintymisalue ulottuu Meksikosta läpi Keski-Amerikan Etelä-Amerikan luoteis- ja keskiosiin Kolumbiaan, läntiseen Ecuadoriin, Pohjois-Venezuelaan, Trinidad ja Tobagoon, ja Andien itäpuolta etelään aina Bolivian pohjoisosiin ja Brasilian keski- ja itäosiin saakka. Lajista tunnetaan kahdeksan alalajia. Louis Jean Pierre Vieillot kuvaili lajin holotyypin Cayennesta vuonna 1817.

## Lähteet
Branka Katić

**Branka Katić** (serb. Бранка Катић, s. 20. tammikuuta 1970 Belgrad, Serbia) on serbialainen näyttelijä.

## Ura
Branka Katić aloitti uransa 14-vuotiaana elokuvassa *Nije lako sa muškarcima*. Hän opiskeli teatterialaa Novi Sadissa. Katić esiintyi näytelmissä Suboticassa, Novi Sadissa ja Belgradissa. Sittemmin hän on näytellyt useissa elokuvissa ja televisiosarjoissa Serbiassa, Saksassa, Isossa-Britanniassa ja Yhdysvalloissa. Hän on esiintynyt mm. elokuvissa *Musta kissa, valkoinen kissa* (1998), *Heinäkuussa* (2000) ja *[[Public Enemies]]* (2009). Katić oli mukana brittiläisessä televisiosarjassa *[[Näkemiin vaan, muru!]]* vuosina 2002–2004. Vuodesta 2007 lähtien hän on esiintynyt yhdysvaltalaisessa draamasarjassa *[[Big Love]]*.

## Yksityiselämä
Branka Katić on ollut naimisissa brittiläisen ohjaajan Julian Farinon kanssa vuodesta 2000. Parilla on pojat Louis ja Joe.

## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Branka Katić Filmbug-sivustolla
* Branka Katić TV.com-sivustolla
Naamiotrogoni

**Naamiotrogoni** (*Trogon personatus*) on trogonien heimoon kuuluva eteläamerikkalainen lintu. Sen esiintymisalue käsittää pääasiassa Andien alueen Kolumbian pohjoisosista ja Venezuelan länsiosista etelään Peruun ja Boliviaan. Lajista tunnetaan yhdeksän alalajia. John Gould kuvaili lajin holotyypin Kolumbian Choachísta 1&nbsp;996&nbsp;metrin korkeudesta vuonna 1842.

## Lähteet
Otherside

**Otherside** on Red Hot Chili Peppersin kappale, joka julkaistiin singlenä yhtyeen vuonna 1999 julkaistulta albumilta *[[Californication]]*. Kappale menestyi hyvin listoilla ja oli mm. 14. Billboard Hot 100 -listalla. Kappale löytyy myös kokoelma-albumilta *[[Greatest Hits (Red Hot Chili Peppers)|Greatest Hits]]*. Singlelle tehtiin musiikkivideo vuonna 2000.

Singlen b-puoli on "How Strong".

## Kappale
Otherside on yksi *Californicationin* synkimmistä kappaleista. Se kertoo yhtyeen laulaja Anthony Kiediksen huumeriippuvuudesta, jota hän kävi läpi albumin *[[One Hot Minute]]* nauhoitusten aikaan.

## Musiikkivideo
Singlen musiikkivideosta voi huomata myös kappaleen synkkyyden. Videolla Red Hot Chili Peppersin jäsenet ovat erikoisissa paikoissa soittamassa instrumentejään, paitsi Kiedis joka laulaa linnan tornissa. Hänen esiintyminen videolla on synkempää ja vähäeleisempää kuin yhtyeen muilla videoilla, joilla hän esiintyy paljon energisempänä. Yhtyeen silloinen kitaristi John Frusciante soittaa pitkällä käytävällä narua aivan kuin kitaraa. Basisti Flea roikkuu puhelinlangoilla ja soittaa niitä kuin bassoa. Rumpali Chad Smith on tornissa, jossa hän soittaa pyörivää kelloa rumpuina.

## Listasijoitukset

## Singlen kappaleet
**CD Single 1**
# "Otherside"
# "How Strong"
# "Otherside (video)"

**CD Single 2**
# "Otherside"
# "How Strong"
# "Road Trippin'"

**CD Single 3**
# "Around the World"
# "Me and My Friends"
# "Yertle Trilogy"

**CD Single (Saksa)**
# "Otherside"
# "How Strong"
# "My Lovely Man (live)"
# "Road Trippin'"

**CD Single (Australia)**
# "Otherside"
# "How Strong"
# "My Lovely Man (live)"
# "Road Trippin'"
# "Scar Tissue (video)"
# "Around the World (video)"

## Lähteet
SV Mattersburg

**SV Mattersburg** on vuonna 1922 perustettu itävaltalainen jalkapalloseura Mattersburgista Burgenlandin osavaltiosta. Seuran miesten edustusjoukkue pelaa kaudella 2018–2019 Itävallan pääsarjassa Bundesliigassa.

## Historia
SV Mattersburgin ovat perustaneet vuonna 1922 mattersburgilaiset opiskelijat. Keskeisenä vaikuttajana seuran perustamisessa oli Wienistä Mattersburgiin muuttanut Matthias Sieber, joka oli aikaisemmin toiminut SpC Rudolfshügelissä. Seura pelasi Itävallan alemmilla sarjatasoilla vuosikymmeniä, kunnes nousi kaudeksi 2003/04 Bundesliigaan Werner Gregoritschin johdolla. Joukkue putosi Bundesliigasta kauden 2012/13 päätteeksi.

Seura pelaa kotiottelunsa 15 100 katsojaa vetävällä Pappelstadionilla. Seuran yleisömäärät ovat olleet hyviä, vaikka Mattersburgissa on vain 6 300 asukasta. Kaudella 2006/07 SV Mattersburg sijoittui liigassa kolmanneksi, mikä on joukkueen paras saavutus. Itävallan cupissa SV Mattersburg on edennyt loppuotteluun 2006 ja 2007.

## Entisiä päävalmentajia

*  Werner Gregoritsch
*  Franz Lederer
*  Ivica Vastić

## Aiheesta muualla

* Virallinen kotisivu  
* SV Mattersburg at UEFA.COM 
* EUFO.DE  
* Weltfussball.de 
* Playerhistory.com 
* Transfermarkt.de 
* Football Squads.co.uk 
* National Football Teams.com 
* Football-Lineups.com
SV Ried

**SV Ried** on vuonna 1912 perustettu jalkapalloseura Ried im Innkreisista Ylä-Itävallasta. Seuran miesten edustusjoukkue pelaa kaudella 2018–2019 maan toiseksi korkeimmalla sarjatasolla.

## Historia

SV Ried on perustettu toukokuussa 1912, ja se pelasi maan alueellisissa liigoissa aina vuoteen 1991 saakka. Seura on kehittänyt toimintaansa maan laajuiseksi 1990-luvulla, ja pääsarjassa se pelasi ensi kerran kaudella 1995–1996. Nousun jälkeiset vuodet olivat Riedin menestyksen aikaa ja kaudella 1997–1998 se voitti Itävallan cupin mestaruuden kaatamalla SK Sturm Grazin finaalissa 3-1. Seura putosi liigasta keväällä 2003, mutta palasi takaisin jo kauden 2004/05 jälkeen.

2000-luvulla Ried on tehnyt nousua kohti terävintä kärkeä, ja kaudella 2006–2007 se sijoittui Bundesliigassa hopealle. Kaudella 2010–2011 Ried lähti talvitauolle sarjaykkösenä voittaen ns. *Syysmestaruuden*. 

## Saavutukset

* Itävallan cup: 1998
* Erste Liga (2): 1995, 2005
* Oberösterreichischer Landescup (2): 1927, 1986
* 1. Landesliga Oberösterreich (3): 1988, 1990, 1991

## Lähteet

## Aiheesta muualla
* Virallinen kotisivu 
* UEFA.com 
* EUFO.DE  
* Weltfussball.de 
* Playerhistory.com 
* Transfermarkt.de 
* Football Squads.co.uk 
* National Football teams.com 
* Football-Lineups.com
Hubert Green

**Hubert Myatt Green** (28. joulukuuta 1946 Birmingham, Alabama – 19. kesäkuuta 2018) oli yhdysvaltalainen golfaaja. Hän saavutti urallaan lukuisia PGA Tour - ja Champions Tour -voittoja. Vuonna 1977 hän voitti Yhdysvaltain avoimen golfturnauksen ja vuonna 1985 PGA Championshipin. Hänen parhaat saavutuksensa muissa major-turnauksissa olivat jaettu toinen sija The Masters Tournamentissa ja kolmas sija Britannian avoimessa golfturnauksessa. Hän pelasi Ryder Cup -joukkueissa vuosina 1977, 1979 ja 1985. Hänet valittiin World Golf Hall of Fameen 2007.

Green valmistui vuonna 1968 Floridan valtionyliopistosta, jossa oli opiskellut markkinointia. Hänellä todettiin keväällä 2003 suusyöpä, joka saatiin kuriin saman vuoden loppuun mennessä.

## Lähteet
Lyypekinaukio

**Lyypekinaukio** () on Helsingin Itäkeskuksen osa-alueella sijaitseva aukio. Sen välittömässä läheisyydessä sijaitsevat mm. kauppakeskus Easton Helsinki ja Itäkeskuksen maamerkki.

## Sijainti
Lyypekinaukiota rajaavat pohjoisessa kauppakeskus Itikseen Hansasillalla yhdistyvä kauppakeskus City-Jätti ja etelässä Kauppakartanonkatu. Lännessä aukiota rajaa Asiakkaankatu ja idässä Visbynkuja.

## Palvelut
Lyypekinaukion palveluihin lukeutuvat  islamilainen elintarvikeliike Finn Halal, Fantasy Club -yökerho ja neulanvaihtopiste. Sen läheisyydessä sijaitsevat myös mm. Kontti-kierrätystavaratalo, Ravintola Idän Tähti, Helsingin työllisyyspalvelut ja Hot Lips. Entisistä liikkeistä mainittakoon Videofirma Makuuni, aasialainen ravintola ja Gigantti. Maamerkissä oli alun perin toimistoja joita muutetaan tällä hetkellä arvoasunnoiksi. Lisäksi City-Jätin ja pysäköintihallin välissä oleva vanha toimisto- ja liikerakennus on purkutyön alla johon Kesko laajentaa ja rakentaa uudisrakennuksen.

## Lähteet
Mattlidens gymnasium

**Mattlidens gymnasium** on Espoon Matinkylässä sijaitseva noin 640 opiskelijan lukio. Se on Espoon ainoa ja Suomen suurin ruotsinkielinen lukio. Opiskelijoista noin 150 opiskelee IB-linjalla. Samassa rakennuksessa sijaitsee myös ruotsinkielinen peruskoulu Mattlidens skola. Lukuvuonna 2022–2023 lukio aikoo ottaa sisään 250 uutta opiskelijaa, joista 50 IB-linjalle.

International Baccalaureate -toiminta (IB) alkoi Mattlidens gymnasiumissa keväällä 1993, ensimmäisenä Suomessa yhdessä Helsingin Suomalaisen Yhteiskoulun kanssa.

## Lähteet

## Aiheesta muualla
* Mattlidens gymnasiumin kotisivut
Mattlidens skola

**Mattlidens skola** on ruotsinkielinen peruskoulu Espoon Matinkylässä. Samassa tilassa toimii myös lukio Mattlidens gymnasium. Koulussa on luokat 1–9. Oppilaita on noin 790 ja opettajia 80. Koulun rehtorina toimii Tony Björk. Vuonna 2015 koulussa oli noin 650 oppilasta, joista vieraskielisiä oli 2,5&nbsp;%.

Vuonna 1959 valmistuneen Mattlidenin koulun ja opettaja-asuntolan on suunnitellut arkkitehti Erich von Ungern-Sternberg. Espoon koulurakennusten inventointiraportissa vuodelta 2017 niitä kuvataan hyvin maastoon sopiviksi ja rytmiltään vaihteleviksi aikakautensa edustajiksi. 1970-luvulla tehty, Erik Kråkströmin suunnittelema uudisosa on sekin sommiteltu harkiten, mutta kokonaisuutena vaikutelmaa pidetään sekavana.

## Tunnettuja koulun entisiä oppilaita
* Marcus Grönholm, ralliautoilija.
* Carl Haglund, poliitikko
* Kristian Meurman, laulaja

## Lähteet
Herberts Vasiļjevs

**Herberts Vasiļjevs** (s. 23. toukokuuta 1976 Riika, Latvian SNT, Neuvostoliitto) on latvialainen jääkiekkoilija, pelipaikaltaan laitahyökkääjä. Hän edustaa DEL-seura Krefeld Pinguinea. Vasiļjevs on pelannut urallaan 51 NHL-ottelua tehoin 8+17=25. Jäähyminuutteja on tullut 52.

## Ura
Vasiļjevs kasvoi Latvissa, mutta muutti 1990-luvun alussa Saksaan. Hän pelasi kaudella 1994–1995 42 ottelua DEL-liigan Krefeld Pinguinessa tehoin 4+5=9. Kauden jälkeen Vasiļjevs siirtyi Pohjois-Amerikkaan, jossa hän pelasi kuluvan kauden OHL-junioriliigassa Guelph Stormissa. Kaudeksi 1998–1999 hän teki vapaana agenttina sopimuksen NHL-seura Florida Panthersin kanssa.

Vasiļjevs pelasi Panthersissa ensimmäisellä NHL-kaudellaan viisi ottelua ilman tehopisteitä. Pääosan kaudesta hän vietti AHL-seura Kentucky Thoroughbladesissa, jossa hän pelasi 76 ottelua tehopisteillä 28+48=76. Seuraavaksi kaudeksi Vasiļjevs siirtyi Atlanta Thrashersiin, jossa hän pääsi pelaamaan seitsemän ottelua tehden ensimmäisen NHL-maalinsa. IHL-seura Orlando Solar Bearsissa hän pelasi 73 ottelua tehopisteillä 25+35=60. Kaudella 2000–2001 Vasiļjevs pelasi sen sijaan 21 NHL-ottelua tehoilla 4+5=9 ja 58 IHL-ottelua tehoilla 22+26=48. Seuraavaksi kaudeksi hän siirtyi Vancouver Canucksiin. Hän pelasi Canucksissa 18 NHL-ottelua tehoilla 3+2=5 ja farmijoukkue Manitoba Moosessa 31 AHL-ottelua tehoilla 12+14=26. Kauden 2002–2003 hän vietti kokonaan AHL:ssä tehden 69 ottelussa tehot 10+29=39.

Vasiļjevs palasi Eurooppaan kaudeksi 2003–2004 venäläisen Amur Habarovskin riveihin tehden Superliigassa tehot 4+7=11 pelaamissaan 37 ottelussa. Seuraavaksi kaudeksi hän siirtyi saksalaiseen Nürnberg Ice Tigersiin, jonka riveissä hän pelasi 39 ottelua tehoilla 15+23=38. Kaudeksi 2005–2006 Vasiļjevs siirtyi Krefeld Pinguineen, jossa hän oli pelannut jo kaudella 1994–1995. Hän on pelannut Pinguinessa kuusi kautta (2005–2011) suunnilleen piste/ottelu-tahdilla. Vasiļjevs toimi neljänä kautena (2007–2011) myös joukkueen kapteenina.

## Lähteet
*
Norris Weese

**Norris Lee Weese** (12. elokuuta 1951 Baton Rouge, Louisiana – 20. tammikuuta 1995) oli yhdysvaltalainen amerikkalaisen jalkapallon pelaaja, pelinrakentaja. Hän pelasi Chalmette High Schoolin ja Mississippin yliopiston joukkueissa ja yhden kauden The Hawaiians -seurassa World Football Leaguessa. Tämän jälkeen hän liittyi National Football Leagueen; hänet varattiin vuoden 1974  neljännellä kierroksella 99. pelaajana.

Weesen seurana oli vuosina 1976–1979 Denver Broncos. Hänet nimitettiin aloittavaksi pelinrakentajaksi vuonna 1979, mutta polvivamma päätti hänen uransa samana vuonna. Myöhemmin Weesestä tuli julkinen tilintarkastaja Denverissä. Hänellä oli vaimo ja lapsia. Hän kuoli luusyöpään 43-vuotiaana.

## Lähteet
Harlekiinikorallikäärme

**Harlekiinikorallikäärme** eli **harlekiinikäärme** (*Micrurus fulvius*) on erittäin myrkyllinen korallikäärmelaji. Se kasvaa korkeintaan metrin pituiseksi ja on rakenteeltaan hoikka. Pyöreässä päässä sijaitsevat pienet silmät ja suu. Harlekiinikorallikäärmeen väritys on samankaltainen muiden korallikäärmeiden kanssa eli puna-kelta-mustaraidallinen. Eräät myrkyttömät tarhakäärmelajit matkivat tätä väritystä, joista harlekiinikorallikäärme eroaa silmän ja sierainten välisen loreaalisuomun puuttumisen avulla. Lajin pääasiallisinta ravintoa ovat muut pienet käärmeet ja liskot. Harlekiinikorallikäärme munii 3-13 munaa. Lajin levinneisyys kattaa Yhdysvaltojen etelä- ja kaakkoisosat sekä Koillis-Meksikon, missä se elää yleisesti kuivilla metsäalueilla lehtien tai maakolojen kätköissä. Ongelmana on harlekiinikorallikäärmeiden oleskelu satunnaisesti ihmisasutuksen lähellä, erityisesti pelloilla, missä niitä tulee esiin kynnettäessä.

## Lähteet

## Aiheesta muualla
*The University of Adelaide, Australia, Clinical Toxinology Resources: Micrurus fulvius 
*University of Michigan, Animal Diversity Web (ADW): Micrurus fulvius, Eastern Coral Snake, Harlequin Coralsnake
Noor-Eesti

**Noor-Eesti** (Nuori Viro) oli vironkielisen nimensä mukaan nuorten virolaisten kirjailijoiden ryhmittymä 1900-luvun alussa. Nuorvirolaisuus vaikutti kuitenkin kirjallisuuden ohella myös lähes kaikilla kulttuurin aloilla. Nimen liike sai vuonna 1905 ilmestyneestä kokoomateoksesta. Nuorvirolaisten tavoitteena oli Viron eurooppalaistaminen. Ryhmä ei ollut yhteiskunnallis-poliittisesti kovinkaan yhtenäinen, vaan siinä oli mukana esimerkiksi sosialismin ja liberalismin kannattajia. Liikkeen keskeisiä vaikuttajia olivat Gustav Suits, Friedebert Tuglas ja Villem Grünthal.

## Liikkeen historia
Noor-Eesti syntyi alun perin salaisena oppilasyhdistyksenä, ja toiminta keskittyi vuodesta 1905 alkaen samannimisen albumin julkaisijoiden ympärille. *Noor-Eesti*-albumia olivat edeltäneet Gustav Suitsun johdolla painetut *Kiired*-nimiset vihot. Neljännen *Kiired*vihon julkaisun jälkeen ryhmä perusti oman kustantamon. Tämän jälkeen julkaistiin viisi *Noor-Eesti*-albumia vuosina 1905–1915, lisäksi *Noor-Eesti*- ja *Vaba Sõna* -nimisiä aikakauskirjoja. Noor-Eesti sai järjestöoikeudet vuonna 1912, ja siihen liittyi 60 jäsentä. Noor-Eestistä tuli pian virolaisen älymystön tukikohta. Vaikka kirjailijoiden lisäksi siihen liittyi muun muassa asianajajia, lääkäreitä ja taiteilijoita, säilyi kirjallisuus tärkeimpänä vaikutusalueena. Noor-Eesti toimi kaiken kaikkiaan 12 vuotta, ja se hajosi lopulta Venäjän vallankumouksen jälkeen jäsenistön hajaannuttua. Sen estetismin ja individualismin linjoilla jatkoi 1917 perustettu kirjailijaryhmä Siuru.

## Näkökannat
Nuorvirolaisuus edisti uusia taidekäsityksiä, kriittistä asennetta ja erityisesti eurooppalaistumista. Nuorvirolaisten mielestä Viroon oli ensin tuotava eurooppalaisuus, minkä jälkeen virolaista kulttuuria olisi vietävä maailmalle. Näin saataisiin virolaisuudelle olemassaolon oikeutus. Nuorvirolaisten mukaan Virosta puuttuivat yleiset eurooppalaiset kulttuuriperinteet. Tämän taas uskottiin tekevän virolaisista vain teoreettisesti eurooppalaisia. Nuorvirolaisten näkivät itsensä eurooppalaisen kulttuurin välittäjinä ja kehittäjinä Virossa.

## Lähteet
*

### Viitteet